Liturgikus események, programok

**A hét ünnepei**

**Hétfő:** Szent Balázs püspök, vértanú

**Szerda:** Szent Ágota szűz, vértanú

**Csütörtök**: Miki Szent Pál és társai, vértanúk

**Szombat:** Emiliáni Szent Jeromos hitvalló

**Eseménynaptár**

02.03. 17.00 Felsősök és elsőáldozásra készülők csoportja

02.04. 10.00 Baba-mama kör

02.05. 19.00 Kóruspróba

02.06. Első csütörtök. Szentségimádás majd virrasztás

02.07. Elsőpéntek. A katekézis témája: az egyház parancsai

02.07. 19.00 Gitáros kórus próba

02.10. 17.00 Alsósok csoportja

02.10. 19.30 Fiatal házasok csoportja

**Szentmisék, liturgikus templomi események**

**Vasárnap:** 8.45 + Lőrinc

10.00 Rózsafüzér társulat tagjaiért

18.30 + András

**Hétfő**: 18.30 + Irma és Katalin

**Kedd**: 18.30 Bálint és családja

**Szerda:** 7.00 Az urnatemetőnkben nyugvók lelki üdvéért

**Csütörtök:** 18.30 + István és Julianna

**Péntek**: 18.30 + József és szülei

**Szombat:**  18.30 + Dániel

**Vasárnap** (09):8.45

10.00 Rudolf

18.30

Hirdetések

Szalay Réka a maga által készített tárgyakat árusítja február 2-án a szentmisék után.

Lourdes-i zarándoklata anyagi hátteréhez járulunk hozzá a vásárlással.

+++++

**Február 3-án**, Szent Balázs emléknapján a szentmisét 18.30-kor végezzük, amely végén Balázs áldásban részesülhetünk.

+++++

Espereskerületi zarándoklat **március 15-én**

Esperes kerületünk a szentév alkalmából **Péliföldszentkeresztre zarándokol**.   
Indulás autóbusszal a templomtól 7.30-kor. Érkezés után lehetőség van a látogatóközpont megtekintésére, ahol teremtésvédelmi kiállítás is látható. Ebben az időben gyónási lehetőség is lesz.

11.45-kor szentmise a Lourdes-i barlangnál, 12.30-tól ebéd az otthonról hozottból, 14.00 keresztút a kálvárián, 15.00 indulás haza.

Jelentkezés internetes formában vagy a sekrestyében. Az autóbusz költsége önkormányzati támogatással 3.000 Ft. Természetesen lehet autóval is jönni, de kérem itt is a jelentkezést. Fontos tudni a létszámot.

Jelentkezési határidő: **február 15-e.**

Jelentkezési felület: <https://forms.gle/SmJQMgr5aevbuHPQA>

+++++

**2025. február 22-én** két igazán különleges eseményre hívunk Titeket!

**A plébániai farsang**unk a szomszédos Álmos Vezér Gimnáziumban kerül megrendezésre:

**Délelőtt 10 órától** a **gyerekek farsangján** izgalmas játékok, vidám jelmezverseny, tánc és tombola színesíti a napot.

**Este 18:30**-tól pedig egy különleges **Jótékonysági bálra** invitálunk Titeket! A célunk, hogy közösen támogassuk a templom körüli járdák felújítását.

A bálon résztvevők számára:

Finom vacsora, szórakoztató műsorok

**Táncház és vidám élőzene a közkedvelt Schorokscharer Burschen zenekarral  
Sütiverseny, Karaoke, valamint a Munkás Szent József Férfikör előadása vár mindenkit!** A részvétel mindkét programon ingyenes, de regisztrációhoz kötött! Kérjük, ne habozzatok regisztrálni a plébánián **február 16-ig!**

Az események sikeréhez minden adományt szívesen fogadunk, hogy együtt támogathassuk templomunk felújítását!

Támogatás: plébániánk bankszámlájára (11100104-19819019-36000001, Budapest-Rákosfalva, Szent István király Plébánia) való utalással lehetséges. A közleményben kérjük feltüntetni: farsang. Mindenkit szeretettel várunk!

Készüljünk együtt egy felejthetetlen farsangi élményre!

Gondolatok a mai naphoz

**Meglátták szemeim, aki küldtél, az Üdvözítőt!**

A mai ünnepen kicsit visszacsempésszük karácsony örömét a hétköznapok világába. Jó visszaemlékezni, felidézni az ünnep örömét.

Ma újra a világosságot ünnepeljük. Felfedezhetjük, hogy mennyivel hosszabbak már a nappalok. Persze fontos, hogy mindez nem egyszerre történik. Szépen lassan, de biztosan növekszik a világosság. Mai világunk az azonnaliság kisértésével küzd. Nehéz kivárni egy kapcsolat kifejlődését, egy munka elkészültét, egy növény szárba szökkenését. A két öreg, akik Jézusban meglátják a világ világosságát, egy életen át vártak erre a napra.

Ami nehéz, hogy Isten, aki a meglepetések Istene, váratlan módon is érkezhet. Akkor ismerem fel érkezését, ha napi kapcsolatban vagyok vele.

A kicsiny gyertya fénye korunkban alig jelent valamit. Mégis érdemes szemlélnünk. Kicsi fénnyel világit, pici meleget ad, mindehhez önmagát adja. Lassan elfogy csendes szolgálatában.

Én hogyan vagyok jelen a világban? Tudok világítani? Merem odaadni magamat, áldozatot vállalni a másik emberért, a közösségért?

Fülöp Ákos plébános



A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Gyertyaszentelő Boldogasszony 2025. február 2.

A képen vázlat, rajz, Vonalas grafika, illusztráció látható

Automatikusan generált leírás

„Jóságodról elmélkedünk, Istenünk, templomod belsejében.” (Zsolt 47,10)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

Vasárnap: 8.45; 10.00; 18.30

Hétfőn és szerdán 7.00; kedden, csütörtökön, pénteken és szombaton 18.30

Irodai ügyelet:

Hétfőn, szerdán és pénteken 16.00-17.30

Kedden és csütörtökön 9.00-12.00

Olvasmány: Mal 3, 1-4

Íme elküldöm hírnökömet.

Szentlecke: Zsid 2, 14-18

Jézus tud segíteni azokon, akik kísértést szenvednek.

Evangélium: Lk 2, 22-40

Íme, meglátták szemeim, akit küldtél.